ОТ КАКЪВ МАТЕРИАЛ ТРЯБВА ДА СА ИЗРАБОТЕНИ ОБУВКИТЕ?
 Най-подходящите материали са естествените – от плат или кожа . Това позволява на детските крачета:
 
да дишат
предотвратява овлажняването
предпазва от външната среда
осигурява проветряване
Подметката трябва да е гъвкава, а стелката – антибактериална . Имайте предвид, че детските крака се потят много повече от тези на възрастните, затова е от изключителна важност да бъдат поддържани сухи – така ще се избегне развитието на бактерии и гъбички, които създават дискомфорт на детето , освен това водят до неприятен мирис както на обувките, така и на краката. 
Естествените материали са еластични и дават възможност на обувките да се напаснат към индивидуалните особености на детското стъпало. Синтетичните материали нямат тези свойства  – в тях краката не дишат, освен това задържат влага и лоша миризма и са добра среда за развитие на бактерии. 

